पाएं अपने शहर की ताज़ा ख़बरें और फ्री ई-पेपरडाउनलोड करें
बारेसांढ़ थाना क्षेत्र के ललमटिया टोला के खैराटांड़ के पास एक कुएं से रविवार को एक 20 वर्षीय युवती का शव बरामद किया गया। युवती के परिजनों ने प्रेमी के परिवारवालों पर युवती की हत्या कर शव को कुएं में डाल देने का आरोप लगाया है। बारेसांढ़ थाना पुलिस ने मौके पर पहुंच कर शव को टेंतुस बाड़ा के कुएं से निकाल कर पोस्टमार्टम के लिए लातेहार भेज दिया है।
मृत युवती की पहचान मायापुर के तेलेस्फोर टोप्पो की मुंहबोली पुत्री लक्ष्मी टोप्पो के रूप में की गई है। लक्ष्मी महुआडांड़ प्रखंड क्षेत्र के अहिरपुरवा की रहनेवाली थी।बचपन में ही उसके पिता सूबेदार मिंज की मृत्यु हो गई थी। इसके बाद वह अपने रिश्तेदार तेलेस्फोर के घर रहकर पढ़ाई करती थी।बारेसांढ़ थाना प्रभारी जावेद कासमी ने बताया कि कुएं से युवती का शव बरामद कर पोस्टमार्टम के लिए लातेहार भेजा गया है। मामले में एफआईआर दर्ज करने की कार्रवाई की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn